open-index/open-wikipedia-markdown huggingface dataset:
Maris

**Maris** (, ) môže byť:
* v gréckej mytológii syn Amisódara, kráľa Lýkie, pozri Maris (syn Amisódara)
* biskup v Chalkedóne v štvrtom storočí, pozri Maris (biskup) 
* etruský boh poľnohospodárstva, synonymum: Mariś, pozri Maris (boh)
* priezvisko:
** Simon Maris, holandský maliar (1873–1935)
** Willem Maris, holandský maliar (1844–1910) 
** Matthijs Maris, holandský maliar (1839–1917)
** Jacob Maris, holandský maliar (1838–1899)
** Roger Maris, hráč bejzbalu z USA (1834–1985)
** Bart Maris, belgický trubkár
Bovden

thumb|Spleť bovdenov na bicykloch
thumb|Bovden, čierny je ochranný obal proti prachu, vodiaca rúrka z točenej plochej pružiny, biela vnútorná oteruvzdorná izolácia (polyetylén) a ovládacie lanko

**Bovden** (iné názvy pozri nižšie) je špeciálny typ kábla slúžiaci na prenos mechanickej energie ťahom alebo krútením. Názov získal podľa svojho vynálezcu Franka Bowdena. 

Definícia bovdenu podľa normy STN 02 8481 znie:  *Bovdenová hadica - kovová ohybná hadica vyrobená z oceľového patentovaného drôtu zvinutím do skrutovnice. Závity hadice sú vinuté s predpätím a tesne k sebe priliehajú. Na povrchu je nanesený plastový povlak, na ktorom môže byť opletenie z oceľového pozinkovaného drôtu.* 

## Názvy
Názvy sú: **bovden**, **bovdenová hadica**, **lanovod**, **bovdenové lanko**, **Bowdenovo lanko**, **bowden**, **bowdenové lanko**, **bowdenová hadica**, **Bowdenova hadica**, **poddajné lanko**, **lankové** *tiahlo*/**ťahadlo**.

## Konštrukcia
Bovden sa skladá z pružného obalu, v ktorom sa pohybuje ohybné jadro (lanko, drôt…). Obal je z tvrdého a odolného materiálu, najčastejšie tesne vinutá oceľová pružina alebo vinutý oceľový pás. Obal bovdenu musí byť do určitej miery ohybný. Často býva obal potiahnutý izoláciou proti prachu a vode. Niekedy je izolovaná aj jeho vnútorná časť na zníženie trenia. Jadro je tvorené lankom alebo drôtom, obvykle z ocele. Keďže jadro sa po celej dĺžke trie o obal, musí sa pravidelne mazať alebo použiť výstelka s klznými vlastnosťami.

Bovden slúži na prenos mechanickej energie ťahom alebo krútením lanka. Obal slúži na mechanické vedenie lanka. Obal je obvykle mechanický upevnený o pevnú časť stroja. Pohyb lanka je obmedzený len na malé vzdialenosti. Spätný pohyb zabezpečuje vratná pružina. 

Najznámejšie využitie bovdenu je na bicykloch (ovládanie bŕzd a radenie…), automobily (náhon tachometra, ručná brzda, ovládanie zámku kapoty…), motocykle, ručné obrábanie kovov (rotačný pohyb obrábacieho stroja je bovdenom prenesený do rukoväte k brúsnemu nástroju), mechanické diaľkové ovládanie spúšte fotoaparátu…

## Zdroje

Kategória:Káble
Peter Weiss (spisovateľ)

**Peter Weiss** (* 8. november 1916, Nowawes pri Postupime, Nemecko – † 10. máj 1982, Štokholm, Švédsko) bol nemecký spisovateľ, výtvarník a filmový režisér.

Od roku 1918 mal aj československé občianstvo.

V roku 1934 odišiel z Nemecka do Londýna, kde študoval na Polytechnic School of Photography, v rokoch 1936 – 1938 žil v Prahe, kde študoval výtvarne umenie. Od roku 1939 žil vo Švédsku.

## Dielo

* *Der Turm* 1949 
* *Versicherung* 1952 
* *Nacht mit Gästen* 1963 
* *Die Verfolgung und Ermordung Jean Paul Marats dargestellt durch die Schauspielgruppe des Hospizes zu Charenton unter Anleitung des Herrn de Sade* 1963/1965 
* *Wie dem Herrn Mockinpott das Leiden ausgetrieben wird* 1963/1968 
* *Die Ermittlung* 1964 – témou je frankfurtský proces so zločincami z Osvienčimu, ktorý sa konal v roku 1964.
* * Gesang vom lusitanischen Popanz*  1967 
* *Diskurs über die Vorgeschichte und den Verlauf des lang andauernden Befreiungskrieges in Viet Nam als Beispiel für die Notwendigkeit des bewaffneten Kampfes der Unterdrückten gegen ihre Unterdrücker sowie über die Versuche der Vereinigten Staaten von Amerika die Grundlagen der Revolution zu vernichten* (česky *Pronásledování a zavraždění Jeana Paula Maratta provedené divadelním souborem blázince v Charentonu za řízení markýze de Sade*) 1968 Jeho najznámejšie dielo. Skrátene uvádzané ako *Marat/Sade*.
* *Trotzki im Exil* 1969
* *Hölderlin* 1971
* *Der Prozeß* 1974 – adaptácia románu od Franza Kafku
* *Der neue Prozeß* 1982 

Okrem literárnej tvorby režíroval niekoľko experimentálnych filmov, pracoval ako výtvarník a ilustrátor – kolážista. Jeho výtvarne práce boli ovplyvnené surrealizmom.

## Pozri aj
* Nemecká literatúra

Kategória:Nemeckí spisovatelia
Kategória:Nemeckí dramatici
Kategória:Nemeckí výtvarníci
Kategória:Nemeckí ilustrátori
Kategória:Nemeckí filmoví režiséri
Kategória:Spisovatelia židovského pôvodu
Kategória:Filmoví režiséri židovského pôvodu
Kategória:Nemecké osobnosti židovského pôvodu
Kategória:Držitelia ceny Tony
Kategória:Absolventi Akadémie výtvarných umení v Prahe
Karim Guédé

**Karim Guédé** (* 7. január 1985, Hamburg, Nemecko) je bývalý slovenský futbalový obranca a defenzívny záložník.

## Životopis
Narodil sa v nemeckom meste Hamburg togskej matke a francúzskemu otcovi. Tu vyrastal a vyštudoval sociálnu pedagogiku.
Po tom, čo prešiel mládežníckymi výbermi SC Hamm 02 a FC St. Pauli začal svoju seniorskú kariéru v treťoligovej Concordii Hamburg. V roku 2004 prestúpil do slávnejšieho Hamburgeru SV, kde však nastupoval len za rezervný tím. V roku 2006 prestúpil do petržalskej Artmedie, v drese ktorej hrával do zimnej prestávky sezóne 2009/10.

## Kariéra
Hráva na pozícií defenzívneho štítu zálohy. V drese Artmedie získal v sezóne 2007/08 Slovenský pohár a víťazstvo v Corgoň lige. V lete 2009 sa skončil Guédému kontrakt s MFK Petržalka. Pôvodne mal odísť do gréckej Škody Xanthi (v minulosti tu hral Juraj Buček), ale nakoniec z toho nič nebolo a nemecký rodák ostal v Petržalke. Po postupnom odchode hráčov z Petržalky sa Guédé stal jedným z viacerých hráčov, ktorý prestúpili do Slovanu Bratislava. V drese Slovanu vyhral v roku 2010 Slovenský pohár, v nasledujúcej sezóne pomohol k postupu v Pohári UEFA cez Crvenu zvezdu Belehrad.

## Reprezentácia
Guédé bol v roku 2006 v širšej nominácii na majstrovstvá sveta, ale kvôli zraneniu nakoniec nebol nominovaný. Niektoré zdroje uvádzajú, že má na svojom konte má jediný reprezentačný štart, v prípravnom zápase s , ktorý sa skončil 0-0. Mohol by čoskoro získať slovenské občianstvo a tak reprezentovať Slovensko. V lete roku 2011 uplynie päťročná lehota po ktorej podľa FIFA pravidiel môže reprezentovať krajinu nového občianstva. Reprezentačný tréner Vladimír Weiss sa pre Denník SME vyjadril, že Guédé by mohol reprezentovať Slovensko v kvalifikácii na ME 2012. 21. júla 2011 sa Karim Guédé stal právoplatným občanom Slovenska.  

Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.

## Referencie


## Externé odkazy
*Karim Guédé na national-football-teams.com 
*Karim Guédé na transfermarkt.de 
*football-lineups.com
*http://www.karimguede.de/flashindex.html 

Kategória:Togskí futbalisti
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Osobnosti z Hamburgu
Drôt

thumb|Cievka drôtu z nehrdzavejúcej ocele.
**Drôt** je valcovitý predmet s malým priemerom a veľkou dĺžkou, vyrobený z kovu.

Drôt sa vyrába pre jeho:
* mechanické vlastnosti (na výrobu lán, pletiva, ostnatého drôtu, nosná časť železobetónu...)
* ako polotovar pre výrobu iných dielcov pre jednoduché podávanie do automatického stroja (klince, skrutky, výkovky, nity, tyče...)
* pre jeho elektrické vlastnosti (elektrické vodiče, káble, odporový drôt...)

Drôt sa vyrába postupným tvarovaním zo základnej tyče za tepla, alebo za studena – valcovaním a (alebo) preťahovaním, alebo kontinuálnym odlievaním (hrubšie drôty, napr. pre stavebné účely) a jeho následným valcovaním.

Materiál pre výrobu drôtu závisí na jeho ďalšom použití (oceľ, meď, hliník, olovo, zinok, mosadz...). Pre použitie oceľového drôtu vo vonkajšom prostredí sa vyrába povrchovo upravený drôt (pokovovaný, najčastejšie pozinkovaný).

Elektrické drôty – ako finálny výrobok sa vyrábajú v normalizovaných rozmeroch (prierezoch). Obvykle sa upravujú nalakovaním (pre transformátory, cievky a pod...), alebo sa potiahnu elektrickou izoláciou (dielektrikum) – izolovaný drôt. Medené drôty sa pre zlepšenie chemickej odolnosti a pre lepšiu priľnavosť pri spájkovaní cínujú.

## Iné projekty

Kategória:Hutnícke výrobky
Kategória:Káble
Lukáš Krivošík

**Lukáš Krivošík** (* 1983, Bojnice) je slovenský novinár, v súčasnosti redaktor Konzervatívneho denníka Postoj.

Vyštudoval Právnicku fakultu UK v Bratislave. Počas štúdia bol čitateľom internetového magazínu Pravé Spektrum, ktoré viedol Martin Hanus. V roku 2003 preň začal písať a neskôr sa stal jeho šéfredaktorom. V závere štúdia prispieval do viacerých periodík, napr. .týždňa, aktualít.sk či katolíckej revue Impulz. 

Po štúdiu naďalej publikoval – v .týždni sa venoval ekonomickým témam, pre aktuality.sk písal komentáre. V roku 2012 bol spolu s kolegami z .týždňa Evou Čobejovou, Martinom Hanusom a Jozefom Majchrákom špeciálne ocenený Novinárskou cenou. V roku 2017 prešiel do Postoja. 

Krivošík je ženatý, má jedno dieťa, žije v Pezinku. 

## Referencie

## Iné projekty

## Externé odkazy
* Lukáš Krivošík

Kategória:Slovenskí novinári
Kategória:Slovenskí publicisti
Kategória:Šéfredaktori periodík na Slovensku
Kategória:Laureáti Novinárskej ceny
Kategória:.týždeň
Kategória:Absolventi Právnickej fakulty Univerzity Komenského v Bratislave
Kategória:Osobnosti z Bojníc
Marcel Dúbravec

**Marcel Dúbravec** (* 24. október 1948, Ružomberok – † 27. apríl 2006, Ružomberok) bol slovenský maliar, grafik a ilustrátor.

## Životopis
Základnú školu a ľudovú školu umenia navštevoval v Ružomberku. V rokoch 19671973 študoval na Vysokej škole výtvarných umení v Bratislave u profesorov Albína Brunovského, Vincenta Hložníka a Oresta Dubaya.

Tvoril a pedagogicky pôsobil v rodnom Ružomberku, kde bol spoluzakladateľom Školy úžitkového výtvarníctva, no spolupracoval aj s Katedrou výtvarného umenia Pedagogickej fakulty Katolíckej univerzity a s ľudovou školou umenia. Tvoril monumentálne realizácie v architektúre, knižné ilustrácie, zátišia a krajinky. Inšpiráciu nachádzal najmä v liptovskej a oravskej prírode. Realizoval individuálne aj kolektívne výstavy.

## Osobný život
S manželkou Katarínou, rod. Tabakovou, neskoršou riaditeľkou ružomberskej Galérie Ľudovíta Fullu mal tri deti – Katarínu, Róberta a Marcela, ktoré sa venujú architektúre a výtvarnému umeniu.

## Referencie

## Externé odkazy
* 

Kategória:Osobnosti z Ružomberka
Kategória:Slovenskí maliari
Kategória:Slovenskí grafici
Kategória:Slovenskí ilustrátori
Kategória:Slovenskí pedagógovia
Kategória:Absolventi Vysokej školy výtvarných umení v Bratislave
Lawrence Parsons

**Lawrence Parsons** (* 17. november 1840 – † 30. august 1908) bol írsky astronóm.

Kategória:Narodenia v 1840
Kategória:Úmrtia v 1908
Kategória:Írski astronómovia
Kategória:Britskí astronómovia
Boris Valentinovič Volynov

**Boris Valentinovič Volynov** (; * 18. december 1934, Irkutsk, Ruská SFSR, ZSSR) je bývalý sovietsky kozmonaut. Zúčastnil sa letov Sojuz 5 a Sojuz 21

Kategória:Sovietski kozmonauti
Kategória:Hrdinovia Sovietskeho zväzu
Kategória:Držitelia Radu Priateľstva
Kizuna

**Kizuna** (jap.: KIZUNA～絆～) je japonská manga séria, ktorú napísal a nakreslil Kazuma Kodaka a publikovalo ju vydavateľstvo *Biblos*. Na jej základe vzniklo v roku 1994 polhodinové OVA anime s rovnakým názvom. O rok neskôr bolo vyrobené aj druhé pokračovanie. Tretie pokračovanie prišlo až v roku 2001 s názvom **Kizuna: Koi no kara Sawagi** (jap.: KIZUNA ~恋のから騒ぎ~), ktoré už bolo dlhé až 45 minút a bolo preložené aj do angličtiny s názvom *Kizuna: Much Ado About Nothing*. Žánrovo sa táto manga aj anime zaraďuje do šónen-ai a jaoi.

## Príbeh
Príbeh sa zameriava na obdobie cesty hlavného hrdinu zo základnej školy na strednú a od priateľstva k láske, pri čom hlavný hrdina má na blízku nevlastného brata s vlastnými zámermi. Jeho otec navyše patrí k japonskej mafii jakuze a daná cesta je aj preto poznačená dramatickými okolnosťami.

## Postavy
*Kei Endžodži – *hlas:* Keidži Fudžiwara, Kazuja Ičidžó
*Ranmaru Samedžima – *hlas:* Rjotaro Okiaju
*Kai Sagano – *hlas:* Rjo Horikawa
*Juki Samedžima – *hlas:* Akiko Hiramacu
*Araki Masa – *hlas:* Akio Ócuka
*Kjosuke – *hlas:* Hóču Ócuka
*Kaiov otec – *hlas:* Šinpači Cudži
*Toši – *hlas:* Tomokazu Seki

## Hudba
*Kizuna: Koi no kara Sawagi
**Úvodná zvučka: „Ai Suru Dake Dža Tarinai Jo“ od *Okano Masajuki*
**Záverečná zvučka: „Let it Go“

## Externé odkazy
### Po česky
*otakuland.cz  OVA 1 a 2
*otakuland.cz  OVA 3

### Po anglicky
*anidb.net OVA 1 a 2
*anidb.net OVA 3
*animenfo.com
*animenewsnetwork.com OVA 1 a 2
*animenewsnetwork.com OVA 3
*animenewsnetwork.com manga
*boysonboysonfilm.com OVA 1 a 2
*boysonboysonfilm.com OVA 3

### Po nemecky
*anisearch.de OVA 1 a 2
*anisearch.de OVA 3

Kategória:Anime
Kategória:Anime OVA
Kategória:Anime z roku 1994
Kategória:Manga
Anna Andrejevna Achmatovová

**Anna Andrejevna Achmatovová**, ; pôvodným menom **Anna Andrejevna Gorenková**,  (* 23. jún 1889, Odesa, Ruské impérium, dnes Ukrajina – † 5. marec 1966, Domodedovo, blízko Moskvy, ZSSR, dnes Rusko) bola významná ruská poetka a prekladateľka. Známa ako najvýznamnejšia ruská poetka 20. storočia.

## Život
Anna Achmatovová sa narodila v dobre situovanej rodine. Na začiatku života prežívala pokojné obdobie. Študovala v ruskom Petrohrade. Avšak po Októbrovej revolúcii začala byť ako spisovateľka prenasledovaná a cenzúra zakázala vydávať jej diela. Režim odsúdil jej manžela na smrť za velezradu a jej syna uväznil. Nasledoval úplný zákaz písania, Achmatovová sa uzavrela do seba a začala písať hlbšie diela.

Bola manželka básnika Nikolaja Gumiľova. Ich syn Lev Gumiľov bol historik. 

## Dielo
Achmatovová je predstaviteľka modernistického básnického smeru, tzv. akméizmu. Spočiatku písala predovšetkým milostnú a vlasteneckú lyriku. Potom vytvárala postsymbolické básne a neskôr v nadväznosti na dianie v krajine tragické lyrické básne o stalinskom terore.

* *Biely kŕdeľ* (prvé vydanie v roku 1917, zbierka básní s prevládajúcou témou lásky a domova);
* *Vrcholiaca luna*  
* *Ľúbostný denník* 
* *Modrý večer*

## Pozri aj
* Ruská literatúra
* Akméizmus
* Anna Achmatovová: Vrcholiaca luna. Výber zostavil, predslov a poznámky napísal Ján Zambor. Preložili Ján Zambor a Marta Zamborová. Bratislava: Tatran 1986. 312 strán.

## Iné projekty

Kategória:Ruskí básnici
Kategória:Ruskí prekladatelia
Kategória:Ruskí spisovatelia
Kategória:Osobnosti z Odesy
Kategória:Sovietski disidenti
Koper

thumb|Koper
thumb|Poloha mesta v Slovinsku
**Koper** (, ) je pobrežné mesto v Slovinsku pri Jadranskom mori a najvýznamnejší prístav v krajine. Celá obec má rozlohu 311,2 km² a žije tu 25319 obyvateľov.

Nachádza sa tu Pretoriánsky palác z 15. storočia v benátskom gotickom štýle, Karmínová rotunda z 12. storočia a katedrála svätého Nazariusa s vežou zo 14. storočia.

## Iné projekty

## Externé odkazy
* Oficiálna stránka mesta  


Kategória:Mestá v Slovinsku
Kategória:Prístavné mestá Jadranského mora
Arabela

**Arabela** môže byť:

* ženské meno latinského pôvodu, pozri Arabela (prvé meno)
* česko-slovenský televízny seriál z roku 1979, pozri Arabela (seriál)
* hlavná postava tohto seriálu, princezná Arabela
* pieseň speváčky Dariny Rolincovej, pozri Arabela (pieseň)
* skrátene: Arabela sa vracia (voľné pokračovanie pôvodného seriálu z roku 1993)
Velenje

**Velenje** (v rokoch 1981 - 1990 Titovo Velenje) je piate najväčšie mesto v Slovinsku. Má rozlohu  a žije tu 33 331 obyvateľov. Nachádza sa  severovýchodne od Ľubľany. Po smrti juhoslovanského prezidenta Josipa Tita bolo mesto premenované na Titovo Velenje. V roku 1991 sa vrátilo po vyhlásení slovinskej nezávislosti k pôvodnému menu.

Nachádza sa tu hlavné sídlo spoločnosti Gorenje, ktorá je známa výrobou kuchynskej techniky.

## Partnerské mestá
* Esslingen am Neckar, Nemecko
* Neath Port Talbot, Spojené kráľovstvo
* Pljevlja, Čierna Hora
* Split, Chorvátsko
* Udine, Taliansko

## Iné projekty


Kategória:Mestá v Slovinsku
Okane ga Nai!

**Okane ga Nai!** (jap.: お金がないっ; slov. doslovne: *Žiadne peniaze!*) je japonská manga séria, ktorú napísal Hitojo Šinozaki a nakreslil Tóru Kósaka. Bola publikovaná spoločnosťou Gentosha Comics, Inc. Na jej základe vzniklo štvordielne OVA anime. Žánrovo sa zaraďuje do jaoi.

## Príbeh
Nádherný chlapec *Ajase Jukija* je vydražený na aukcii, aby splatil dlh svojho bratranca *Tecua Išího*, ktorý má u jakuzy. Kúpil ho *Kanó Somuku*, ktorý vedie finančnú spoločnosť. Prečo ho kúpil? Ajase sa stane slobodným, keď zaplatí dlh svojho bratranca a hotovosť, za ktorú ho Kanó kúpil. Ale 18-ročný študent, ktorý vyzerá oveľa mladšie aj vďaka svojmu krehkému výzoru, je sám a nemá peniaze. Kanó dá Ajasemu jeden návrh.

## Postavy
* Jukija Ajase (*hlas:* Džun Fukujama) – 18 rokov, 160 cm, 46 kg
* Somuku Kanó (*hlas:* Džúróta Kosugi) – 26 rokov, 195 cm, 83 kg
* Jukihito Sawa (*hlas:* Nobuo Tobita)
* Toranosuke Gion (*hlas:* Rjotaro Okiaju) – 22 rokov, 176 cm, 71 kg
* Homare Kubo (*hlas:* Kódži Cudžitani) a Misao Kubo (*hlas:* Wataru Hatano) – dvojičky, 25 rokov, 184 cm, 74 kg

## Hudba
* Úvodná zvučka: *Romance Way* od ISSEI
* Záverečná zvučka: *Itoší Hito jo Eien ni Nukumori o Cutaete...* od Tetsuya Kakihara & Wataru Hatano

## Externé odkazy
* Oficiálna stránka  
* anidb.net 
* animenewsnetwork.com OVA 
* anisearch.de (po nemecky)

Kategória:Anime
Kategória:Anime OVA
Kategória:Anime z roku 2007
Kategória:Manga
Medzinárodné letisko Hartsfield-Jackson Atlanta

**Medzinárodné letisko Hartsfield-Jackson Atlanta** (IATA: **ATL**, ICAO: **KATL**; miestne názvy: **Letisko Atlanta, Letisko Hartsfield, Hartsfield – Jackson**) sa nachádza 11 kilometrov južne od centrálnej obchodnej oblasti Atlanty v štáte Georgia, USA. Podľa štatistík je najrušnejším letiskom na svete od roku 1999 podľa počtu odbavených cestujúcich a od roku 2005 aj podľa počtu odletov a príletov lietadiel. V roku 2019 letisko odbavilo 110&nbsp;531&nbsp;300 pasažierov a uskutočnilo 904&nbsp;301 letov.

## História
Letisko bolo založené v roku 1925 z iniciatívy primátora W. Simsa, v roku 1930 odbavilo denne 16 letov a bolo na treťom mieste za letiskom v New Yorku a Chicagu. V rokoch 1940-1945, počas 2. svetovej vojny, slúžilo aj ako vojenské letisko a jeho plocha sa zdvojnásobila a dosiahlo rekord 1&nbsp;700 vzletov a pristátí za jediný deň, čo z neho urobilo najrušnejšie letisko v Spojených štátoch. V roku 1948 prešlo provizórnou odbavovacou budovou milión cestujúcich, ale až v roku 1956 sa otvorila prvá medzinárodná linka do Montrealu. V roku 1980 bol otvorený nový terminál na ploche 23 ha s ročnou kapacitou cestujúcich až 55 miliónov. V decembri 1984 bola dokončená štvrtá dráhou s dĺžkou 2&nbsp;700&nbsp;m a ďalšia runway sa v roku 1985 predĺžila na 3&nbsp;624&nbsp;m. Piata dráhou bola dokončená v roku 2006 a zvýšila kapacitu letiska z 184 letov za hodinu na 237 letov za hodinu. S piatou dráhou je jedným z mála letísk, ktoré môžu vykonávať simultánne tri odlety alebo pristátia naraz. V decembri 2015 sa stalo prvým letiskom na svete, ktoré ročne obslúžilo viac ako 100 miliónov cestujúcich.

## Popis
Letisko má riadiaca vežu vysokú 121&nbsp;m a päť paralelných betónových dráh v smere západ-východ, medzi ktorými ležia terminály. Hlavný terminál leží na západnom konci a nový medzinárodný terminál na východnom konci. Medzi nimi je šesť nástupných hál (Concourse), ktoré sú usporiadaná v rade za sebou, kolmo k osi letiska. Haly T a A-D slúžia pre vnútroštátne lety a najvýchodnejšie haly E a F slúžia výhradne pre medzinárodné lety. Haly sú spojené podzemnou chodbou a bezplatným automatickým vlakom so stanicami pod každou z nich. Všetky haly majú dohromady 207 odletových brán.

Letisko je hlavným sídlom spoločnosti Delta Air Lines, ktorá prepravuje asi 60&nbsp;% cestujúcich. Ďalšími významnými spoločnosťami sú Southwest Airlines a Atlantic Southeast Airlines. K letisku priliehajú administratívne budovy, hotely a parkovacie domy. Letisko zamestnáva vyše 55-tisíc ľudí a je najväčším zamestnávateľom v štáte Georgia.

## Štatistické údaje

## Iné projekty

## Zdroj

## Externé odkazy
* Oficiálna stránka letiska

Kategória:Letiská v Georgii
Kategória:Doprava v Atlante
Sensitive Pornograph

**Sensitive Pornograph** (jap.: センシティブ・ポルノグラフ, *Senšitibu Porunogurafu*) je japonská manga od mangaky Ašiky Sakurovej, publikovaná spoločnosťou Digital Manga Publishing. Na jej podnet vzniklo aj jednodielne OVA anime. Žánrovo sa zaraďuje do jaoi.

## Príbeh
Anime sa skladá z dvoch samostatných príbehov.

### Prvý príbeh

Prvý príbeh je o mladom nádejnom mangakovi *Seidžim*, ktorý sa stretne so svojím vzorom – o 10 rokov starším *Sonom*. Seiji je prekvapený, pretože si vždy myslel, a to nielen on, že Sono je žena a ešte viac ho prekvapí skutočnosť, že Sono Hanasaki vôbec nevyzerá na svojich tridsať dva rokov. Sono ho pozve na pohárik, čo Seiji s radosťou prijme a nakoniec skončia u Sona doma.

### Druhý príbeh
Jednou z hlavných postáv druhého príbehu je študent *Ueno*, privyrábajúci si vo voľnom čase strážením domácich zvierat. Raz je poslaný na miesto, kde má byť králik *Aki*, ktorý je vraj osamotený a potrebuje spoločnosť. Ukáže sa však, že je ním zviazaný chlapec, ktorého nájde v šatníku, a ktorého majiteľ si potrpí na zvláštne hry.

## Postavy
*Seiji Jamada – *hlas:* Keniči Suzumura
*Sono Hanasaki – *hlas:* Kišó Tanijama
*Aki – *hlas:* Nobujuki Hijama
*Ueno Koji – *hlas:* Šindži Kawada

## Externé odkazy
*oficiálna stránka anime  
*anidb.net 
*animenfo.com 
*animenewsnetwork.com 

Kategória:Anime
Kategória:Anime OVA
Kategória:Anime z roku 2004
Kategória:Manga
Fly for fun

**Fly for fun** (skr. *Flyff*) je kórejská freewarová MMORPG.

## Povolania
Vagrant (*Tulák,potulný*) - Základne povolanie až po 15 level. Bojuje s mečom alebo sekerou. Používa štít.

### First class Job´s
Na 15 leveli je potrebné vybrať si jedno z týchto 4 povolaní.

**Mercenary** (*Žoldnier*) - V podstate pokračovanie vagranta. Bojuje s mečom a sekerou. Používa štít. Oblečenie zo začiatku modré neskôr zelené. Potrebuje hlavne silu. Na leveli 60 možnosť zmeny na Blade alebo Knight.

**Acrobat** Používa luk alebo *Yo-Yo*(niečo ako bumerang). Nemôže používať štít. Oblečenie: odtiene čiernej a červenej. Potrebuje všetky schopnosti čiže silu, staminu, inteligenciu a DEX. Na leveli 60 možnosť zmeny na Jester alebo Ranger.

**Magician** (*Mág :)*) Používa *Staff* (veľká palica na boj - obojručná) alebo *Wand* (prútik - jedno ručná). Štít používa len keď má Wand. Oblečenie: odtiene modrej. Potrebuje hlavne inteligenciu. Na leveli 60 možnosť zmeny na Elementora alebo Psykeeper.

**Assist**: Používa *Knuckle*(niečo ako boxerská rukavica) a *Stick* (obojručná palica). Oblečenie: odtiene ružovej a červenej. Štít používa len keď má Knuckle. Assist môže buď bojovať, vtedy je najlepšia Knuckle a zlepšovanie Staminy a Sily, alebo môže chodiť do party, používať Stick a dávať **Buffy**. Buffy zlepšujú schopnosti Attack, Defence atď. Na leveli 60 možnosť zmeny na Billposter alebo Ringmaster.

### Second class Job´s

#### Blade
Blade môže mať dva meče alebo dve sekery. Je známy obrovskou rýchlosťou útoku a veľkými hitmi. Má čierne, neskôr červené oblečenie.

#### Knight
Je niečo ako rytier , používa veľkú sekeru alebo meč. Môže zobrať aj viacero príšer naraz.

## Lietanie
Od levelu 20 je možné lietať(Po zakúpení metly alebo boardu.)
Ceny sú :
3000,15000,50000,200000
Počas boja na vás nemôžu útočiť pozemné obludy ani vy na nich. 

## Externé odkazy
Oficiálna stránka 

Kategória:MMORPG
Kategória:Hry pre Windows
Ritný otvor

[framed|Schéma tráviacej rúry človeka. 1. [pažerák, 2. žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor ]]

**Ritný otvor** (iné názvy: **análny otvor**, **riť**, **anus**; lat. *anus*) je otvor slúžiaci ako vývod tráviacej sústavy živočíchov. Pri voľne sa pohybujúcich živočíchoch sa nachádza spravidla na konci tela odvrátenom od úst. Pri niektorých živočíchoch ústi do vonkajšieho priestoru (cicavce), pri iných do kloaky. Pri druhoústovcoch vychádza z prvoúst. U cicavcov je na konci ritného kanálu.

Kategória:Tráviaca sústava
Hartsfield

**Hartsfield** môže byť:
* bývalý starosta Atlanty, pozri William B. Hartsfield
* letisko v Atlante, pozri Medzinárodné letisko Hartsfield-Jackson Atlanta
Hizen (provincia)

thumb|Mapa japonských provincií so zvýraznenou provinciou Hizen
**Provincia Hizen** () bola stará japonská provincia, ktorá susedila s provinciami Čikuzen a Čikugo. Bola súčasťou Saikaidó, v súčasnosti je jej územie rozdelené medzi prefektúry Saga a Nagasaki. (Súčasťou Nagasaki sú okrem územia provincie Hizen aj územia provincií Cušima a Iki.)

Starobylé provinčné hlavné mesto sa nachádzalo neďaleko mesta Jamato. Hidejoši Tojotomi riadil inváziu do Kóree z mesta Nagoja v provincii Hizen a Šimabarské povstanie sa odohralo tiež v tejto provincii. V období Sengoku bola oblasť rozdelená medzi mnohých daimjóv, z ktorých najbohatší mali za hradné mesto Sagu.

Kategória:Staré provincie v Japonsku
Cessna 182

**Cessna 182 Skylane** je štvorsedadlové (s možnosťou doplnenia dvoch detských sedadiel do batožinového priestoru), vysokovýkonné, jednomotorové, ľahké lietadlo. Toto lietadlo bolo zavedené do prevádzky v roku 1956 a existuje početné množstvo variant Cessny 182, vrátane verzie so zasunuteľným podvozkom. Cessna 182 je druhý najobľúbenejší model lietadla Cessna po modeli Cessna 172.

## Vznik a vývoj
Cessnu 182 predstavili v roku 1956 ako trojkolesový variant k modelu Cessna 180. V roku 1957 bol variant 182A predstavený pod názvom *Skylane*. K neskorším modelom boli pridané účinnejšie motory a väčšie okná.

Cessna sa v roku 1990 znovu vrátila k produkcii viacúčelových lietadiel ako bol napríklad aj tento model. V roku 2005 Cessna začala ponúkať elektronické multifunkčné displeje na zobrazovanie informácií Garmin G1000 ako voliteľnú inováciu do Skylana. Neskôr sa stala avionika tohto typu v kokpite štandardným vybavením.

## Technické údaje a výkony (Cessna 182T)
* **Posádka:** 1
* **Kapacita:** 4 cestujúci
* **Dĺžka:** 8,8 m
* **Výška:** 2,8 m
* **Nosná plocha:** 16,2 m²
* **Rozpätie:** 11,0 m
* **[[Profil]]:** NACA 2412
* **Hmotnosť prázdneho lietadla:** 894 kg
* **Vzletová hmotnosť lietadla:** 1411 kg
* **Nosnosť:** 517 kg
* **Motor:** 1×Lycoming IO-540-AB1A5 3-Bladed Constant Speed, výkon 172 kW
* **Maximálna rýchlosť:** 324 km/h
* **Stúpavosť:** 4,7 m/s
* **Dolet:** 
* **Dostup:** 

## Iné projekty
 

Kategória:Lietadlá Cessna
Vitalij Michajlovič Žolobov

**Vitalij Michajlovič Žolobov** (; ; * 18. jún 1937, Staraja Zburievka) je bývalý sovietsky kozmonaut. Roku 1976 sa zúčastnil na lete kozmickej lode Sojuz 21 a strávil 49 d v orbitálnej stanici Saľut 5.  

Kategória:Osobnosti z Chersonskej oblasti
Kategória:Sovietski kozmonauti
Kategória:Ukrajinskí politici
Kategória:Hrdinovia Sovietskeho zväzu
Kategória:Nositelia Radu Lenina
Loveless

**Loveless** je japonská manga séria vytvorená mangakou Jun Kógovou, ktorú publikovala spoločnosť Ichijinsha v časopise „Monthly Comic Zero Sum“. Príbeh sa zaraďuje do žánru šónen-ai. V roku 2005 bol na základe mangy vytvorený aj 12-dielny anime seriál.

Do očí bijúci vzhľad v príbehu má veľa postáv, ktoré sú kemonomimi, ale presnejšie povedané, než konvenčné „mačičky“ () sú protagonistami „kocúrikovia“ (). Tí, ktorí nemajú žiadne zvieracie znaky (uši a chvosty) sú odlišovaní spoločnosťou ako „dospelí“ v tom zmysle, že už majú sexuálnu skúsenosť.

## Príbeh

12-ročný *Ricuka Aojagi* videl, ako bol pred dvoma rokmi jeho brat *Seimei* upálený. Jeho otec vtedy opustil rodinu, matka sa začala chovať zvláštne a Ricuka sa uzavrel pred okolitým svetom. Bol preto preložený na inú školu. Raz ho pred ňou zastavil vysoký *Sóbi*, ktorý mu oznámil, že bol veľmi dobrým priateľom jeho brata a rád by sa s ním porozprával.

Súboje. Bojovník a obeť majú toho spoločného oveľa viac ako meno. Ale čo sa stane, ak sa prvotriedny bojovník „Beloved“ (slovensky: *Milovaný*) na pokyn svojho zosnulého obetovateľa spojí s mladučkým „Loveless“ (slovensky: *Bez lásky*)? Môže vzniknúť z prikázanej lásky skutočná?

* LOVELESS (*Bez lásky*) – Ricuka Aojagi (obeť)
* BELOVED (*Milovaný*) – Sóbi Agacuma (bojovník), Seimei Aojagi (obeť)
* BREATHLESS (*Bez dychu*) – Ai (bojovník), Midori (obeť)
* SLEEPLESS (*Bez spánku*) – Kinka (bojovník), Ginka (obeť)
* ZERO (1) – Nacuo (bojovník), Jódži (obeť)
* ZERO (2) – Kója (bojovník), Jamato (obeť)

## Anime epizódy
Dokopy sa odvysielalo 12 epizód anime.

# Breathless (*Bez dychu*)
# Memoryless (*Bez pamäte*)
# Bondless (*Bez záväzku*)
# Friendless (*Bez priateľa*)
# Sleepless (*Bez spánku*)
# Painless (*Bez bolesti*)
# Tearless (*Bez sĺz*)
# Trustless (*Bez dôvery*)
# Skinless (*Bez kože*)
# Nameless (*Bez mena*)
# Warless (*Bez vojny*)
# Endless (*Bez konca*)

## Postavy
* Ricuka Aojagi – hlas: Džunko Minagawová	
* Sóbi Agacuma – hlas: Kacujuki Koniši
* Jajoi – hlas: Džun Fukujama
* Juiko Hawatariová – hlas: Kana Uedová
* Seimei Aojagi – hlas: Ken Narita

## Hudba
Úvodná zvučka: „Tsuki no Curse“ od Okina Reika
Záverečná zvučka 1: „Mičijuki“ od Kaori Hikita (epizódy 1-11)
Záverečná zvučka 2: „Cuki no Curse“ od Okina Reika (epizóda 12)

## Externé odkazy
### Po slovensky a česky
* www.animedream.sk
* fan obrázky

### Po anglicky
* anidb.net
* animenewsnetwork.com TV seriál
* animenewsnetwork.com manga
* boysonboysonfilm.com

### Po nemecky
* anisearch.de

Kategória:Anime
Kategória:Anime seriály
Kategória:Anime z roku 2005
Kategória:Manga
Viktor Vasilievič Gorbatko

**Viktor Vasilievič Gorbatko** (; * 3. december 1934, Vency-Zaria, Ruská SFSR, ZSSR – † 17. máj 2017, Moskva, Rusko) bol sovietsky kozmonaut. Roku 1969 velil kozmickej lodi Sojuz 7 (skupinový let 3 lodí), roku 1977 Sojuzu 24 s pobytom v Saľute 5 a roku 1980 Sojuzu 37 v rámci programu Interkozmos s pobytom v Saľute 6.

Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Držitelia Radu Priateľstva
Ptuj

thumb|Poloha
thumb|Ptuj

**Ptuj** je mesto a jedna z 11 mestských obcí v Slovinsku. Nachádza sa v Dolnom Štajersku v severovýchodnom Slovinsku a má 23 242 obyvateľov. Jeho rozloha je 66,7 km².

Je to jedno z najstarších miest v celom Slovinsku. Nachádza sa 27 kilometrov juhovýchodne od Mariboru. Jeho dejiny sa začínajú od doby kamennej, najväčší rozkvet zažilo počas Rímskej ríše. Mesto **Poetovio** bolo základným táborom pre légiu XIII Gemina v Panónii. Názov mesta pochádza z čias cisára Trajána, ktorý dal vtedajšej osade štatút mesta a pomenoval ho Colonia Ulpia Traiana Poetovio. V roku 69 tu bol zvolený cisár Vespasián a z tejto doby pochádza prvá písomná zmienka o meste. Vyplienili ho Huni, tých vystriedali Avari a neskôr Slovania. Mestské práva v stredoveku získalo opäť až v 10. storočí.

V meste sa nachádzajú známe termálne kúpele, v ktorých je bazén s teplotou vody presahujúcou 40 °C.

## Iné projekty


Kategória:Mestá v Slovinsku
Zoznam častí seriálu Californication

300px|frameless|vpravo
Toto je **zoznam častí seriálu [[Californication – Orgie v Kalifornii]]**.

## Série

## Časti
### 1. séria (2007)

### 2. séria (2008)

### 3. séria (2009)

### 4. séria (2011)

### 5. séria (2012)

### 6. séria (2013)

### 7. séria (2014)

Kategória:Californication
Californication
Gorgoroth

**Gorgoroth** je black metalová kapela, pochádza z Bergenu v Nórsku. Ich texty sú založené na satanizme, stavajú sa proti kresťanstvu a jeho ideám.

Meno *Gorgoroth* je prevzaté z diela Pán prsteňov od J. R. R. Tolkiena, kde sa týmto názvom označuje *pláň strachu* v zemi Mordor.

Momentálne je zostava kapely chudobnejšia o Tormentora a Tomasa Asklunda. Tormentor sa z bližšie neuvedených príčin nezúčastnil nahrávania Quantos Possund Ad Satanitatem Trahunt a ani nefiguroval v zostave kapely na koncertoch v Trondheime a Bergene v auguste a októbri 2009 – nahradil ho Skyggen, na aký čas nie je upresnené. Tomas Asklund sa rozhodol, že nebude koncertovať a tak album len nabubnoval a poskytol kapele pre nahrávanie albumu svoje Monolith Studio v Stockholme. Na dvoch už spomenutých koncertoch jeho miesto zaujal Vyl z Keep of Kalessin.

Gorgoroth nielenže nezapisujú texty svojich piesní do bookletov, ale dokonca veľmi aktívne potláčajú pokusy fanúšikov zverejňovať akékoľvek prepisy textov prípadne tabulatúr. Výsledkom je, že na viacerých internetových stránkach zaoberajúcich sa textami skupín je pri Gorgoroth namiesto textu správa, že skupina si neželá zverejňovanie svojich textov. Dôvod pre takýto postoj nie je známy.

## Diskografia
### Štúdiové albumy
* 1994 – *[[Pentagram (album Gorgoroth)|Pentagram]]*
* 1996 – *[[Antichrist]]*
* 1997 – *[[Under the Sign of Hell]]*
* 1998 – *[[Destroyer]]*
* 2000 – *[[Incipit Satan]]*
* 2003 – *[[Twilight of the Idols]]*
* 2006 – *[[Ad Majorem Sathanas Gloriam]]*
* 2009 – *[[Quantos Possund Ad Satanitatem Trahunt]]*
* 2015 – Instinctus Bestialis

### EP
* 1996 – *[[The Last Tormentor]]*
* 2007 – *[[Bergen 1996]]*

### Koncertné albumy
* 2008 – *[[True Norwegian Black Metal - Live in Grieghallen]]*
### Demá
* 1993 – *[[A Sorcery Written In Blood]]*
* 1994 – *[[Promo]]*

### DVD
* 2008 – *[[Black Mass Kraków 2004]]*

## Iné projekty

## Externé odkazy
* www.gorgoroth.info – oficiálna stránka skupiny
* www.metal-archives.com – stránka skupiny na Encyclopaedia Metallum

Kategória:Nórske blackmetalové hudobné skupiny
Čikuzen (provincia)

thumb|Mapa japonských provincií so zvýraznenou provinciou Čikuzen
**Čikuzen** () bola stará japonská provincia na ostrove Kjúšú, na území ktorej  sa dnes nachádza prefektúra Fukuoka, mimo južnej a východnej časti Fukuoky. Provincia Čikuzen susedila s provinciami Buzen, Bungo, Čikugo a Hizen.

Predpokladá sa, že pôvodné starobylé hlavné mesto sa nachádzalo neďaleko Dazaifu, hoci dominantným mestom sa v súčasnosti stala Fukuoka.

V rokoch 1274 a 1281 bola provincia Čikuzen miestom vylodenia mongolských inváznych síl, ktoré boli nakoniec zničené silným tajfúnom, ktorý bol následne nazvaný *božským vetrom* (kamikadze). 

## Zdroje

Kategória:Staré provincie v Japonsku
Čikugo (provincia)

thumb|Mapa japonských provincií so zvýraznenou provinciou Čikugo
**Provincia Čikugo** () bola stará japonská provincia na ostrove Kjúšú, na území ktorej sa dnes nachádza južná časť prefektúry Fukuoka. Provincia Čikugo susedila s provinciami Higo, Bungo, Čikuzen a Hizen.

Starobylé hlavné mesto provincie sa nachádzalo neďaleko súčasného mesta Kurume; v období Edo bola provincia rozdelená na dve léna: klan Tačibana držal južné léno v Janagawe a klan Arima severné léno v Kurume.  

## Zdroje

Kategória:Staré provincie v Japonsku
Anus

**Anus** alebo (najmä pre cicavce aj) **riť** môže byť v anatómii:
*ritný otvor 
*nepresne: ritný kanál
*u človeka aj: ritný kanál+ritný otvor+ oblasť kože v okolí ritného otvora

**Riť** môže byť neodborne:
*zadok, zadná sedacia časť tela
*(celý) konečník
Nadine Gordimerová

**Nadine Gordimerová** (neprechýlene Nadine Gordimer; * 20. november 1923, Johannesburg, Juhoafrická republika – † 13. júl 2014, tamže) bola juhoafrická spisovateľka a politická aktivistka.

Je nositeľkou Nobelovej ceny za rok 1991. V roku 1974 získala taktiež Bookerovu cenu za román *The Conservationist*.

## Referencie


## Iné projekty

## Externé odkazy
* 
*Short Stories by Nadine Gordimer on the Web

Kategória:Juhoafrickí spisovatelia
Kategória:Nositelia Nobelovej ceny za literatúru
Kategória:Juhoafrickí nositelia Nobelovej ceny
Kategória:Nositeľky Nobelovej ceny
Kategória:Nositelia Bookerovej ceny
Kategória:Členovia American Philosophical Society
Kategória:Spisovatelia píšuci po anglicky
Kategória:Ženy v svetovej literatúre
Kategória:Juhoafrické osobnosti židovského pôvodu
Kategória:Osobnosti z Johannesburgu
Higo (provincia)

thumb|Mapa japonských provincií so zvýraznenou provinciou Higo
**Provincia Higo** () bola stará japonská provincia na ostrove Kjúšú, na území ktorej sa dnes nachádza prefektúra Kumamoto. Provincia Higo susedila s provinciami Čikugo, Bungo, Hjúga, Ósumi a Sacuma.

Hradné mesto Higo bolo zvyčajne Kumamoto. V období Muromači bol vlastníkom provincie Higo klan Kikuči, ale boli o ňu obraní v období Sengoku a provinciu obsadili susední vládcovia, od klanu Šimazu zo Sacuma až po Hidejošiho Tojotomiho, ktorý napadol Kjúšú a dal Higo svojím vazalom. Prvým bol Narimasa Sasa a posledným Kijomasa Kató. Klanu Kató boli jeho panstvá zanedlho (1632) odobrané a oblasť bola daná klanu Hosokawa.

V období Sengoku bolo Higo najväčším centrom kresťanov v Japonsku a tiež bolo miestom, kde Musaši Mijamoto zostal na pozvanie daimjóv Hosokawa počas kompletovania jeho diela *[[Kniha piatich kruhov]]*.

## Zdroje

Kategória:Staré provincie v Japonsku
Konečník

**Konečník** alebo **rektum** (lat. rectum) môže byť:
*časť tela hmyzu a podobných živočíchov, pozri konečník (hmyz)
*časť tela stavovcov, pozri konečník (stavovce)

## Iné projekty
Ritný kanál

**Ritný kanál** alebo **análny kanál** (alebo nepresne *anus* či *riť*; lat. *canalis analis*) je koncová časť konečníka (resp. pri inej terminológii pokračovanie konečníka) cicavcov. Končí sa ritným otvorom. 

U človeka je dlhý 2-4 cm a obopínajú ho dva svaly - vnútorné a vonkajšie zvierače, ktorými sa ovláda odchod stolice a plynov.

## Externé odkazy
*http://www.altanapharma.cz/faktu/anatomie-konecniku.php 

Kategória:Anatómia
Jurij Viktorovič Romanenko

**Jurij Viktorovič Romanenko** (; * 1. august 1944, Koltubanovskij, Ruská SFSR, ZSSR) je bývalý sovietsky kozmonaut. Roku 1977 velil kozmickej lodi Sojuz 26 a absolvoval dlhodobý pobyt v orbitálnej stanici Saľut 6. Roku 1980 velil Sojuzu 38 (pobyt v Saľute 6) v rámci programu Interkozmos. V roku 1987 sa zúčastnil na dlhodobom pobyte na stanici Mir.

Jeho syn Roman Romanenko je takisto ruským kozmonautom.

Kategória:Narodenia v 1944
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Divoký západ

náhľad|250px|Kovboj - symbol Divokého západu
**Divoký západ** ( alebo *American Old West*) je územie dnešných západných štátov USA v 19. storočí, najčastejšie v čase medzi občianskou vojnou a rokom 1911, ako aj príslušná zmes histórie, mýtov, legiend, príbehov, domnienok a kultúry. Oblasť možno na východe zhruba vymedziť západnou hranicou štátov Severná Dakota,  Južná Dakota, Nebraska, Kansas, Oklahoma a Texas, teda asi 104. stupňom západnej dĺžky.

Pretože Divoký západ poslúžil ako prostredie mnohých fiktívnych príbehov, stal sa tento región po celom svete populárnym a definuje sa ním aj žáner takýchto príbehov — western.

Vtedajšie prostredie amerického západu sa vyznačovalo ozbrojenými zrážkami prichádzajúcich osadníkov, pôvodných Indiánov, obchodníkov a vládou USA. Malé vojny o pozemky medzi osadníkmi boli bežné, rovnako ako korupcia a kriminalita v justícii.

## Iné projekty

## Externé odkazy
* Western Folklife Center
* Autry National Center of the American West – Los Angeles, California
* American West History
* New Perspectives on 'The West' 
* Dodge City, Kansas 'Cowboy Capital'
* Fort Dodge, Kansas History 
* Old West Kansas
* Tombstone Arizona History
* "The American West"
* ''The Frontier: A Frontier Town Three Months Old'' by Ward Platt
* 161 photographs of frontier geography and personalities; these are pre-1923 and out of copyright

## Zdroj


Kategória:Spojené štáty americké
Invázia (seriál)

***Invázia*** (orig. *Invasion*) je americký dramatický sci-fi seriál, ktorý mal premiéru začiatkom septembra 2005 na televíznej stanici ABC. Rozpráva príbeh malého mesta na Floride, ktoré sa spamätáva zo škôd, ktoré v ňom spôsobil hurikán a ktoré musí čeliť faktu, že v miestnych vodách žijú mimozemské bytosti, ktoré unášajú jeho obyvateľov a nahrádzajú ich klonmi.

## Externé odkazy
* Invasion na stránke ABC 
* Invasion na IMDB 
* Invasion  na TV.com 

Kategória:Televízne seriály USA
Kategória:Vedecko-fantastické televízne seriály
Kategória:Televízne seriály z roku 2005
Kategória:Televízne seriály ABC
Postojna

náhľad|Postojna
right|thumb|Poloha

**Postojna** () je mesto a obec v Slovinsku. Má rozlohu 269,9 km² a žije tu 15 561 obyvateľov (2008). Neďaleko sa nachádza Jaskyňa Postojna.

## Iné projekty

Kategória:Mestá v Slovinsku
Vladimir Vasilievič Kovaľonok

**Vladimir Vasilievič Kovaľonok** (, ; * 3. marec 1942, Bieloje) je bývalý sovietsky kozmonaut bieloruského pôvodu. V roku 1977 velil kozmickej lodi Sojuz 25. Roku 1978 Sojuzu 29, z ktorého prestúpil na orbitálnu stanicu Saľut 6, roku 1981 velil Sojuzu T-4 a na Saľute 6 strávil 75 d.

Kategória:Narodenia v 1942
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Ruské osobnosti bieloruského pôvodu
Laura Preponová

**Laura Preponová** (* 7. marec 1980, Watchung, New Jersey, USA) je americká herečka, známa predovšetkým zo seriálov   Orange Is the New Black  , kde hrá Alex Vause, a Tie roky sedemdesiate, kde si zahrala Donnu. 

## Filmografia
* 1998-2006: *[[Tie roky sedemdesiate]]* 
* 2001: *Southlander*
* 2002: *Slackers*
* 2004: *Lightning Bug*
* 2004: *The Pornographer: A Love Story*
* 2005: Romancing the Bride
* 2006: *Come Early Morning*
* 2006: *Karla*
* 2007–2008: October Road (TVS)
* 2009: *In Plain Sight* (TV)
* 2009–2010: *How I Met Your Mother* (TV)
* 2010: *[[Dr. House]]* (TV)
* 2011: *Castle* (TV)
* 2012: *The Kitchen*
* 2012: *Are You There, Chelsea*? (TVS)
* 2012: *Lay the Favorite*
* 2013–2019: Orange Is the New Black (TVS) 

## Osobný život
Je najmladšia z piatich detí. Narodila sa Marjorii (rod. Collová), stredoškolskej učiteľke, a Michaelovi Preponovi, ortopedickému chirurgovi. Preponová má ruský, židovský a írsky pôvod. Jej praprapra starý otec bol generál Joseph Bradford Carr. Jej otec zomrel počas operácie srdca v roku 1993 vo veku 49 rokov. Laura Prepon mala vtedy len 13 rokov. Navštevovala Watchung Hills Regional High School a neskôr študovala v Total Theatre Lab v New York (mesto).

## Iné projekty

## Externé odkazy
* 

Kategória:Filmové herečky USA
Kategória:Televízne herečky USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA židovského pôvodu
Kategória:Osobnosti z New Jersey
Kategória:Scientologické osobnosti
Alexandr Sergejevič Ivančenkov

**Alexandr Sergejevič Ivančenkov** (; * 28. september 1940, Ivantejevka, Ruská SFSR, ZSSR) je bývalý ruský konštruktér a kozmonaut. V roku 1978 sa zúčastnil na lete kozmickej lode Sojuz 29 so 79-dňovým pobytom v orbitálnej stanici Saľut 6 a v roku 1982 na lete Sojuzu T-6 s pobytom v orbitálnej stanici Saľut 7.

## Životopis
Narodil sa v Ivantejevke pri Moskve. Otec mu zahynul v roku 1942 počas vojny a o päť rokov neskôr mu zomrela matka. Vychovávali ho babička s tetou. Učil sa veľmi dobre, obľuboval zemepis. Keď končil základnú školu s výborným prospechom, rozhodol sa pre kozmonautiku. Dostal sa neskôr na moskovský letecký inštitút, fakultu stavby lietadiel. Po ukončení štúdia nastúpil do Koroľovovej konštrukčnej kancelárie a po čase sa sám prihlásil do Hviezdneho mestečka. Nasledoval výcvik, lekárske kontroly, teoretická príprava. Jeho meno sa objavilo verejne prvýkrát v zozname sovietskych podporných posádok pripravujúcich program Sojuz-Apollo.

## Lety do vesmíru
V roku 1978 v kozmickej lodi Sojuz 29, spoločne s Kovaľonkom, odštartovali z Bajkonuru na obežnú dráhu Zeme k orbitálnej stanici Saľut 6 k päťmesačnému pobytu. To bol v tej dobe svetový rekord. Počas tejto doby sa stretli s dvoma ďalšími medzinárodnými posádkami zo Sojuzu 30 a Sojuzu 31 v rámci programu Interkozmos a vyhotovili vyše 3 000 fotografií Zeme.

Štyri roky po tomto lete vyletel zo Zeme druhýkrát, v lodi Sojuz T-6 na vtedy novú stanicu Saľut 7. Išlo o podstatne kratší let, na 8 dní, zato so zvláštnym zložením. Na palube s ním letel Vladimir Džanibekov a Francúz Jean-Loup Chrétien, teda prvá sovietsko-francúzska expedícia. Po bezpečnom návrate na Zem boli druhý deň prijatí a vyznamenaní v Kremli aj na francúzskom veľvyslanectve a o pár dní aj v Paríži.

V roku 1992 sa tu všetci účastníci stretli opäť na kongrese Medzinárodnej astronautickej federácie. V tíme kozmonautov bol Ivančenkov od 27. marca 1973 do 3. novembra 1993, teda 20 rokov.

* Sojuz 29 (15. jún 1978 – 2. november 1978)
* Sojuz T-6 (24. jún 1982 – 2. júl 1982)

## Zdroje
* VÍTEK, Antonín; LÁLA, Petr. *Malá encyklopedie kosmonautiky*. Praha: Mladá fronta, 1982. Kapitola Kosmonauti-specialisté SSSR, s. 355.
* CODR, Milan. *O kosmických dnech a nocích*. Praha: Práce, 1987. Kapitola Druhá základní, s. 96.
* CODR, Milan. *Sto hvězdných kapitánů*. Praha: Práce, 1982. Kapitola Alexandr Sergejevič Ivančenkov, s. 99.

Kategória:Narodenia v 1940
Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Valerij Viktorovič Riumin

**Valerij Viktorovič Riumin** (; * 16. august 1939, Komsomoľsk na Amure† 6. jún 2022, Mytišči) bol ruský kozmonaut. 

Roku 1977 sa zúčastnil na lete kozmickej lode Sojuz 25, roku 1979 na lete Sojuzu 32 s dlhodobým pobytom v orbitálnej stanici Saľut 6. Roku 1980 absolvoval let na Sojuze 35 a ďalší dlhodobý pobyt na Saľute 6. Zúčastnil sa aj programu Shuttle-Mir a to s misiou STS-91.

## Iné projekty

## Externé odkazy
* Mek Kosmo

Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Kategória:Osobnosti z Komsomoľsku na Amure
Georgi Ivanov Ivanov

**Georgi Ivanov Ivanov** (; nar. ako *Georgi Ivanov Kakalov*; ; 2. júl 1940, Loveč, Bulharsko) je prvý bulharský kozmonaut. Roku 1979 absolvoval spolu s N. N. Rukavišnikovom štvrtý let programu Interkozmos na kozmickej lodi Sojuz 33.

Kategória:Bulharskí kozmonauti
Kategória:Hrdinovia Sovietskeho zväzu
Kategória:Interkozmos
Kategória:Osobnosti z Loveča
Kategória:Nositelia Radu Stará planina
Bled

right|thumb|Poloha
right|thumb|Poloha
**Bled** (, ) je mesto v Slovinsku v severozápadnej časti krajiny, nachádzajúce sa na úpätí Julských Álp a sútoku riek Sava Bohinjka a Sava Dolinka. Má rozlohu 188,5 km² a žije tu 10 899 obyvateľov Mesto je známe predovšetkým Bledským jazerom.

V roku 2002 sa tu konala 35. Šachová olympiáda.

## Iné projekty


Kategória:Mestá v Slovinsku
Soňa Makulová

Prof. PhDr. **Soňa Makulová**, PhD. (rod. Gabmayerová; * 11. február 1950, Bratislava) je slovenská knihovníčka, informačná architektka, vysokoškolská pedagogička a podnikateľka.

## Školy a tituly
* 1976: Absolventka Filozofickej fakulty Univerzity Komenského, odbor knihoveda a vedecké informácie, angličtina
* 1982: doktorská skúška PhDr.
* 1988: (CSc.) kandidátska dizertácia „Typový model automatizácie vedeckej knižnice v počítačovej sieti“, FiF UK
* 1992: docentská habilitácia „Automatizácia knižníc. Problémy východiská, postupy“. FiF UK, odbor knihovníctvo a vedecké informácie.
* 2005: profesorská inaugurácia, Filozofická fakulta UK, odbor Knižničná a informačná veda

## Profesionálna kariéra
* 1979 – 82: matematik-analytik, PZO OMNIA,
* 19821992: odborná asistentka, Filozofická fakulta UK v Bratislave
* 19922005: docentka, Filozofická fakulta UK v Bratislave
* 1995 – národná koordinátorka pilotného projektu UNESCO SLISNET (Schools of Library and Information Science Network)
* 1995: spolumajiteľka firmy EL&T, v súčasnosti ELET
* 20032005: prezidentka Slovenskej národnej multimediálnej asociácie SlovakPrix MultiMedia
* 2004: získala cenu INFORUM 2004, ako členka riešiteľského tímu projektu Infolib (portál pre knižnično-informačnú teóriu a prax)
* 2005: Členka odborovej rady doktorského študijného programu Informačné štúdiá a knihovníctvo na Filozofickej fakulte Karlovej univerzity v Prahe
* 2005 – : profesorka, Filozofická fakulta UK v Bratislave

## Dielo
* Automatizácia knižníc : Problémy, východiská, postupy / Soňa Makulová – 1. vyd. – Bratislava : STIMUL, 1993. – 299 s. – ISBN 80-85697-09-2
* Vyhľadávanie informácií v internete. Problémy, východiská, postupy.(Searching for Information. Problems, outcomes, procedures). Bratislava : EL&T, 2002. 376 s. ISBN 80-88812-16-X.

## Referencie

## Externé odkazy
* Soňa Makulová – profile na webe Katedry knižničnej a informačnej vedy FiF UK

Kategória:Osobnosti z Bratislavy
Kategória:Slovenskí knihovníci
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave